كيتى فوكس (Kitty Foxx) (26 فبراير 1942 - 21 سبتمبر 2006) ممثلة ومخرجة بورنوجرافية امريكية ، اسمها الحقيقى أليس چانيت هيرجيت (Alice Janette Hergett) . اتولدت كيتى فوكس فى مدينة ماونت كرمل فى ولاية ايلينوى الامريكية ، وفى سنة 1960 خدت الشهادة الثانوية ودخلت الجامعة . بعد كده خدت شهادتها الجامعية سنة 1964 وفى نفس السنة قابلت آرثر آلن هيرجيت (Arthur Allen Hergett) واتجوزته ، وفى سنة 1965 خلفت منه بنتها الوحيدة ميشيل (Michelle) . فى سنة 1978 سافرت كيتى فوكس مع جوزها لمدينة لاس ڤيجاس فى ولاية نيڤادا وهناك اشتغلت أخصائية تجميل . وفى سنة 1983 اشتغلت رقاصة استربتيز فى كباريهات شارع Las Vegas Strip . فى سنة 1989 اشتغلت كيتى فوكس موديل عريان لحساب المجلات البورنوجرافية ، وفى سنة 1990 دخلت فى مجال البورنوجرافيا لما مثلت اول فيلم بورنوجرافى ليها وهو فيلم Nympho Heaven ومثلت بعد كده اكتر من 400 فيلم بورنوجرافى . وفى سنة 2000 اطلقت السايت الرسمى ليها على شبكة الانترنت . فى شهر ديسمبر 2003 اتعرضت كيتى فوكس لنزيف فى المخ نتج عنه بشكل مباشر اصابتها بسكتة دماغية فى شهر يناير 2004 ، وده كان سبب اعتزالها لشغلها فى مجال البورنوجرافيا بعدما عجزت عن الحركة بشكل طبيعى .